  Майя Бывальцева «Сӧсыръёслэн III огъяросси гужем спартакиадазылэн калык чемпионэз» ним понна вожвылъяське та ӵошатсконъёсы пыриськем Удмуртиысь Кирилл Перевощиков. Со сярысь элькунысь Физкультурая, спортъя но егитъёсын ужан политикая министерстволэн пресс-службаез ивортэ. Кирилл Перевощиков церебральной параличен курадӟисьёс пӧлын футболэн шудэ. Ленинград улосвыллэн командаеныз пумиськонын 7 гол пыртӥз  31-тӥ пӧсьтолэзёзь «Марийская правда» газетлэн мерлыко вотэсысь огиназ мынэ. Кириллэн туспуктэмын 3 номер улын. Калык чемпионлэсь нимзэ 1-тӥ гудырикошконэ ялозы. Вормисез чебер кубок возьма Тодэ вайытом, Сӧсыръёслэн III огъяросси гужем спартакиадазы 12-19 пӧсьтолэзе Йошкар-Олаын ортчиз. Удмуртилэн командаез ӵошатсконъёсын 35 медаль утӥз, футболистъёслэн командазы ньылетӥ инты басьтӥз.  Тегъёс: Спорт Футбол Удмуртия сӧсыръёс МарийЭл Спартакиада  